Ataksia (basa Inggris: ataxia) ya kuwi lelara degeneratif kang manggon ing sistem saraf. Manéka perkara disebabaké karusakan ing utek cilik, bagéan utek kang tanggung jawab kanggo ngoordinasi gerak. Lelara iki bisa nyerang sapa wae, wiwit bocah nganti wong tuwa. Lelara iki kalebu lelara neurologis lan mènèhi pegaruh ing kauripan panandhang nglakoni kagiyatan saben dinané kayata lumaku-lumaku, micara lan migunakaké keterampilan motorik alus.

Pratandha 
Pratandha ananing lelara ataksia kaya ta:

 Ora bisa lumaku kanthi stabil lan gampang tiba.
 Angel nglakoni kagiyatan kang migunakaké otot kayata mangan, nulis lan liya-liyané.
 Angèl ngolu
 Angèl micara
 Gerak mripat ora normal.

Dhiagnosis 
Cara ndhiagnosis pawongan supaya mangerteni yèn kena ataksia ya kuwi:

 Elektromiogram (EMG), kanggo ngukur aktivitas listrik sèl-sèl otot.
 Studi penghantaran saraf, kanggo ngukur kacepetan saraf meneruskan rangsanan.
 Elektrokardiogram (EKG), kanggo mènèhi grafik altifitas listrik utawa pola denyut jantung.
 Ekokardiogram kanggo ngrekam posisi lan gerak otot jantung.
 Magnitec resonance imaging (MRI) utawa computed tomography (CT) scan sing agawé pancitraan utek lan syaraf balung mburi.
 Spinal tap kanggo ngevaluasi cuwèran serebrospinal.
 Pamreksanan getih lan uyuh kanggo mangertèni kadhar glukosa mundhak.
 Pamrèksanan gènètik kanggo ngidhentifikasi gèn sing ndayani.
 Lumbar puncture ya kuwi tumindakan medhis kang dilakokaké kanthi ngelbokaké jarum ing bagéan jero lumbar saka geger kanggo njupuk sampel cuwèran cerebrospinal sing bakal diuji ing laboratorium.

Tamba 
Manéka metodhe nambani lelara iki ya kuwi:

 Fisioterapi ya kuwi terapi kang ancasé kanggo mbalèkaké kaseimbangan awak uga kakuwatan sarta flèksibilitas otot
 Terapi wicara minangka terapi sing ancasé kanggo mbiyantu panandhang supaya micara kanthi normal, uga mbiyantu panandhang bisa ngolu panganan manèh.
 Terapi okupasi minangka terapi sing ancasé supaya nglakoni kauripan sadin-dina kaya padatan.
 Alat bantu sing ancasé uga mbiyantu kaya ta: kursi rodha, teken, nganto kacamata kang mligi.
 Obat-obatan Obat sing diwènèhaké ancasé kanggo ngenthengaké pratandha kang dilakoni kayata paracetamol lan ibuprofen (kanggo gawé reda nyeri), gabapentin lan amitriptilin (kanggo gawé reda nyeri saraf), tizanidine (kanggo gawé reda kram otot).

Nyegah 
Cara nyegah lelara ataksia kanthi genetik saka wong tuwa menyang anak durung ditemokaké carané. Ananging cara nyegah lelara iki kaya dénéi:

 Ngtrapaké pola urip sehat.
 Ora ngonsumsi obat-obatan kang duwé èfèk samping mbebayani.
 Njaga awak supaya ora tiba utawa ora ngalami kacilakan kang njedulaké ataksia.

Kapustakan 

Lelara
Sistem saraf